ໄດ້ມີການເພັ່ງເລັງ ໃສ່ທ່ານກາຊາຍ ລຸນຫລັງທິ່ໄດ້ມີ ລາຍງານ ກ່ຽວກັບການສໍ້ໂກງຄະແນນ
ຂ່າວສຳຄັນອື່ນໆ: ເກີດເຫດຣະເບີດ 2 ຄັ້ງ ທີ່ມະຫາວິທຍາລັຍ ໃນນະຄອນຫລວງປາກິສຖານ; ຣັຖມຸນຕຣີ ກະຊວງປ້ອງກັນປະເທດ ສະຫະຣັດ ທີ່ກຳລັງຢ້ຽມຢາມ ປະເທດຍີປຸ
ເປັນທີ່ຄາດກັນວ່າ ປະທານາ ທິບໍດີ ອັຟການິສຖານທ່ານ HAMID KARZAIຈະທຳການຍອມຮັບ ໃນວັນອັງຄານມື້ນີ້ວ່າທ່ານ ບໍ່ໄດ້ຮັບ ຄະແນນສຽງກາຍ 50%ໃນການເລືອກ ຕັ້ງ ປະທານາທິບໍດີ ໃນເດືອນສິງຫາ ຜ່ານມາ ຊຶ່ງເຮັດໃຫ້ບໍ່ຈຳເປັນຕ້ອງ ມີການເລືອກຕັ້ງ ຮອບສອງ ຄະນະກວດກາ ການເລືອກຕັ້ງ ຂອງອົງການສະຫະປະຊາຊາດ ໄດ້ປະກາດ ໃນມື້ວານນີ້ວ່າ ຕົນໄດ້ປະກາດ ໃຫ້ເປັນໂມຄະ ເກືອບ 1ສ່ວນ 3 ຂອງບັດຄະແນນສຽງ ທີ່ປ່ອນໃຫ້ທ່ານ KARZAI ຍ້ອນການສໍ້ໂກງ ດັ່ງນັ້ນຈຶ່ງເຮັດໃຫ້ທ່ານ ບໍ່ໄດ້ຮັບຄະແນນ ກາຍ 50% ຫລັງຈາກ ໄດ້ສືບສວນເບິ່ງ ການສໍ້ໂກງຄະແນນແລ້ວ ເປັນທີ່ຄາດກັນວ່າ ຄະນະກັມມະການ ເລືອກຕັ້ງຂອງ ອັຟການິສຖານຈະປະກາດ ຜົນການນັບ ຄະແນນສຽງ ຂັ້ນສຸດທ້າຍ ໃນວັນອັງຄານມື້ນີ້ຊຶ່ງສະແດງໃຫ້ເຫັນວ່າ ບໍ່ມີຜູ້ໃດ ໄດ້ຮັບຄະແນນສຽງ ກາຍ 50% ດັ່ງນັ້ນຈຶ່ງຈະມີການເລືອກຕັ້ງ ຮອບສອງ ການກົດດັນ ຂອງນາໆຊາດ ໄດ້ມີເພີ້ມຂຶ້ນ ໃຫ້ທ່ານ KARZAIຮັບເອົາການ ຄອງອຳນາດ ຮ່ວມກັນ ໃນການຕັ້ງ ຣັຖບານປະສົມ ກັບຄູ່ແຂ່ງຄົນສຳຄັນຂອງທ່ານ ຄືທ່ານ ABDULLAH ABDULLAH ຫລືບໍ່ດັ່ງນັ້ນ ກໍກະກຽມສຳລັບການເລືອກ ຕັ້ງຮອບ 2 ຕຳຣວດ ໃນປາກິສຖານ ກ່າວວ່າ ເຫດຣະເບີດແຕກ 2 ຄັ້ງ ເຮັດໃຫ້ມີຜູ້ເສັຽຊີວິດ ຢ່າງນ້ອຍ 2 ຄົນແລະໄດ້ຮັບບາດເຈັບ ອີກຫຼາຍ ຄົນທີ່ມະຫາວິທຍາລັຍ ສາສນາອິສລາມ ແຫ່ງ ນຶ່ງ ໃນນະຄອນ ຫລວງປາກິສຖານ ຕຳຣວດກຳ ລັງດຳເນີນງານ ເພື່ອໃຫ້ການຢືນຢັນກ່ຽວກັບເຫດ ທັງ 2 ນັ້ນວ່າເປັນການໂຈມຕີ ສະລະຊີບ ຍັງບໍ່ ທັນມີກຸ່ມໃດ ອ້າງເອົາ ຄວາມຮັບຜິດຊອບເທື່ອແຕ່ກະຊວງພາຍໃນ ປາກິສຖານ ໄດ້ສະແດງ ຄວາມເຫັນ ກ່ຽວກັບເຫດຣະເບີດ ໂດຍເວົ້າວ່າການໂຈມຕີທັງໝົດ ຂອງພວກກໍ່ການຮ້າຍ ໃນປາກິສຖານ ແມ່ນມາຈາກ WAZIRISTAN ໃຕ້ ມີໂຮງຮຽນຫລາຍໆບ່ອນ ໃນປາກິສຖານ ໄດ້ປິດ ໃນອາທິດນີ້ ຍ້ອນຢ້ານມີການໂຈມຕີຕອບໂຕ້ ຕໍ່ການປະຕິບັດງານ ບຸກໂຈມຕີ ພວກຫົວຮຸນແຮງ ທາລີບານຄັ້ງໃໝ່ຂອງກອງທັບ ປາກິສຖານ ຢູ່ໃນເຂດຊົນເຜົ່າ WAZIRISTAN ໃຕ້ ໃນວັນອັງຄານມື້ນີ້ທະຫານປາກິສຖານ ຍັງສືບຕໍ່ ທຳການສູ້ຣົບ ກັບພວກຫົວຮຸນແຮງ ເປັນມື້ທີ 4 ເຈົ້າໜ້າທີ່ ກ່າວອ້າງວ່າ ທະຫານໄດ້ສັງຫານ ພວກຫົວຮຸນແຮງ 20 ຄົນໃນການສູ້ຣົບກັນ ຄືນແລ້ວນີ້ ຣັຖມຸນຕຣີປ້ອງກັນປະເທດ ຂອງສະຫະຣັດ ທ່ານ ROBERT GATES ກ່າວວ່າ ຣັຖບານທ່ານ OBAMA ຈະບໍ່ທຳການ ເຈຣະໃໝ່ ກ່ຽວກັບຂໍ້ຕົກລົງ ທີ່ຈະຍົກຍ້າຍ ທະ ຫານອະເມຣິກັນ ຈຳນວນນຶ່ງຢູ່ໃນປະເທດຍີ່ປຸ່ນ ທ່ານ GATES ໃຫ້ທັສນະດັ່ງກ່າວ ຕໍ່ພວກນັກ ຂ່າວ ກ່ອນຈະເດີນທາງໄປຮອດກຸງໂຕກຽວ ໃນ ວັນອັງຄານມື້ນີ້ ບ່ອນທີ່ທ່ານ ຈະໄດ້ເຈຣະຈາ ຫາຣືກັບຣັຖມຸນຕຣີ ການຕ່າງປະເທດ ຍີ່ປຸ່ນ ທ່ານ YATSUYA OKADA ພາຍໃຕ້ສັນຍາທີ່ບັນລຸກັນ ໃນປີ 2006 ນັ້ນ ສະຫະຣັດ ໄດ້ຕົກລົງ ທີ່ຈະຍົກຍ້າຍ ທະຫານມາຣີນ 8ພັນຄົນ ອອກຈາກເກາະໂອກີນາວາ ຂອງຍີ່ປຸ່ນ ໄປຢູ່ເກາະ GUAM ຂອງສະຫະຣັດ ແລະຍ້າຍຖານທັບອາກາດ ຂອງທະຫານມາຣີນ ໄປຢູ່ອີກເຂດນຶ່ງ ຂອງເກາະ ໂອກີີນາວາ ແຕ່ປະຊາຊົນໃນເກາະໂອກີນາວາ ຍັງບໍ່ພໍໃຈ ກັບການມີໜ້າ ຂອງກຳລັງ ສະຫະຣັດຢູ່ໃນເກາະດັ່ງກ່າວ ຍ້ອນມີສຽງຣົບກວນ ແລະການກໍ່ ອາຊຍາກັມ ໂດຍກຳລັງທະຫານອະເມຣິກັນ ນາຍົກຣັຖມຸນຕຣີ ຄົນໃໝ່ຂອງຍີ່ປຸ່ນ ທ່ານ YUKIO HATOYAMAໄດ້ສັ່ງໃຫ້ມີ ການທົບທວນເບິ່ງ ຂໍ້ຕົກລົງນີ້ ປະທານາທິບໍດີ ອິນໂດເນເຊັຽ ທ່ານSUSILO BAMBANG YUDHOYO NO ໄດ້ສາບານໂຕເຂົ້າຮັບຕຳແໜ່ງ ເປັນສມັຍ ທີ 2ໃນວັນອັງຄານມື້ນີ້ ມີການສົ່ງ ກຳລັງຮັກ ສາ ຄວາມສະງົບຫລາຍກວ່າ 20 ພັນຄົນເຂົ້າ ປະຈຳການ ໃນທົ່ວນະຄອນຫລວງ ຈາກາຕ້າ ຂະນະທີ່ ອະດີດນາຍພົນຂອງອິນໂດເນເຊັຽ ທ່ານນີ້ ສາບານໂຕ ເຂົ້າຮັບຕຳແໜ່ງ ຢູ່ທີ່ສະ ພາແຫ່ງຊາດ ທ່ານYUDHOYONO ໄດ້ໃຫ້ ຄຳໝັ້ນສັນຍາ ທີ່ຈະສືບຕໍ່ ເຮັດໃຫ້ອິນໂດເນເຊັຽຢູ່ໃນເສັ້ນທາງ ເພື່ອກ້າວເດີນໄປ ສູ່ຄວາມອຸດົມຮັ່ງມີ ທາງດ້ານເສຖກິດ ແລະສະເຖັຽຣະພາບ ໃນລະຫວ່າງທີ່ທ່ານ ເຂົ້າຮັບຕຳແໜ່ງ ເປັນສມັຍທີ 2 ແລະສມັຍສຸດທ້າຍຂອງທ່ານ ເປັນເວລາ 5 ປີ ພ້ອມນີ້ ທ່ານຍັງເວົ້າວ່າ ອິນໂດເນເຊັຽຈະເອົາບາດກ້າວ ແບບກະຕືລືລົ້ນ ກ່ຽວກັບການ ປະຕິຮູບ ເສຖກິດຂອງໂລກ ແລະຮັບມືກັບການປ່ຽນແປງ ຂອງດິນຟ້າອາກາດ ມີການກ່າວ ຊົມເຊີຍວ່າ ປະທານາທິບໍດີ YUDHOYONOເປັນຜູ້ນຳພາ ອິນໂດເນເຊັຽ ຊຶ່ງເປັນປະເທດ ທີ່ນັບຖື ສາສນາ ອິສລາມທີ່ໃຫຍ່ທີ່ສຸດ ໃນໂລກໄປ ໄປສູ່ການມີ ສະເຖັຽຣະພາບ ທາງດ້ານເສຖກິດ ແລະການເມືອງນຶ່ງທົສວັດກວ່າໆ ລຸນຫລັງການປົກຄອງ ເປັນເວລາ 32 ປີ ຂອງຈອມຜະເດັດການຊູຮາໂຕ້ ສິ້ນສຸດລົງ ມຽນມາ ກ່າວວ່າ ນາຍົກຣັຖມຸນຕຣີ ຂອງຕົນ ນາຍພົນ THEIN SEINຈະໄປຮ່ວມ ກອງປະຊຸມສຸດຍອດ ປະຈຳປີ ຂອງບັນຜູ້ນຳ ໃນເຂດເອເຊັຽ ຕາເວັນອອກສຽງໃຕ້ຫລືອາຊ່ຽນ ຊຶ່ງຈະມີຂຶ້ນ ໃນສັບປະດານີ້ ໜັງສືພິມ NEW LIGHT ຂອງທາງການ ມຽນມາລາຍງານວ່າ ນາຍພົນ THEIN SEIN ຈະໄປຮ່ວມ ກອງປະ ຊຸມທີ່ຫົວຫີນ ຕາມຄຳເຊື້ອເຊີນຂອງນາຍົກຣັຖ ມຸນຕຣີໄທ ທ່ານອະພິຊິດ ເວດຊາຊີວະ ໃນ ລະຫວ່າງ ກອງປະຊຸມສຸດຍອດແຕ່ວັນທີ 23 ຫາ 25 ຕຸລານັ້ນ ສະມາຄົມບັນດາ ປະຊາຊາດ ໃນເຂດເອເຊັຽຕາເວັນອອກສຽງໃຕ້ ຫລືອາຊ່ຽນ ມີແຜນການຈະເລີ້ມ ເປີດຄະນະກັມມະການ ສິດທິມະນຸດຢ່າງເປັນທາງການ ຄະນະກັມມະການ ທີ່ວ່ານີ້ ແມ່ນແນໃສ່ ເພື່ອຊຸກຍູ້ ການເຄົາຣົບນັບຖືສິດທິມະນຸດ ແຕ່ບໍ່ມີອຳນາດ ທີ່ຈະຕິດຕາມ ຫລືທຳການລົງໂທດກ່ຽວກັບການລ່ວງລະເມີດ ຢູ່ໃນປະເທດຕ່າງໆ ເຊັ່ນມຽນມາ ທີ່ປົກຄອງໂດຍຣັຖບານທະຫານ ການເດີນທາງ ໄປຍັງປະເທດໄທ ຂອງນາຍພົນ THEIN SEIN ຈະມີຂຶ້ນລຸນຫລັງທີ່ ທ່ານໄດ້ ໄປປາກົດໂຕ ທີ່ກອງປະຊຸມ ສະມັດຊາໃຫຍ່ ອົງການສະຫະປະຊາຊາດໃນເດືອນແລ້ວ ທີ່ນະຄອນນິວຢອກ ກອງປະຊຸມເຈຣະຈາບັນຫານິວເຄລັຽ ຂອງອີຣ່ານ ທີ່ກຸງວຽນນາ ໄດ້ຖືກຊັກຊ້າເປັນ ເວລາ 2 ຊົ່ວໂມງ ໃນມື້ນີ້ ພາຍຫລັງ ອີຣ່ານ ກ່າວວ່າ ຕົນບໍ່ຕ້ອງການໃຫ້ຝຣັ່ງເຂົ້າຮ່ວມ ແຕ່ອົງການ ພະລັງງານ ປະຣະມະນູສາກົນ ກ່າວວ່າ ບໍ່ໄດ້ໃຫ້ເຫດຜົນຂອງການຊັກຊ້າ ໃນການໄຂ ກອງປະຊຸມມື້ທີ 2 ນີ້ ອັນມີຜູ້ຕາງ ໜ້າຈາກອີຣ່ານຣັດເຊັຽ ຝຣັ່ງ ແລະສະຫະຣັດ ເຂົ້າຮ່ວມທັງ ຜູ້ຕາງໜ້າ ອົງການນິວເຄລັຽສາ ກົນ ຄະນະເຈຣະຈາ ພວມສົນທະນາ ຫາຣືກັນ ກ່ຽວກັບຂໍ້ສເນີ ທີ່ຈະໃຫ້ອີຣ່ານສົ່ງທາດຢູເຣນຽມ ຂອງຕົນ ໄປຍັງຣັດເຊັຽ ແລະຝຣັ່ງ ເພື່ອກັ່ນໃຫ້ ເປັນເຊື້ອໄຟນິວເຄລັຽ ແຕ່ໂທຣະພາບ ຂອງທາງການອີຣ່ານ ໄດ້ອ້າງແຫລ່ງຂ່າວທີ່ບໍ່ໄດ້ຣະບຸຊື່ທີ່ ກ່າວວ່າ ອີຣ່ານຈະບໍ່ເຮັດຂໍ້ຕົກລົງເພື່ອກັ່ນທາດຢູເຣນຽມ ກັບຝຣັ່ງ ໂດຍອ້າງໃນອັນທີ່ ແຫລ່ງຂ່າວເວົ້າວ່າຄວາມລົ້ມແຫລວຂອງຝຣັ່ງ ໃນການຈັດສົ່ງ ເຕົາແຍກນິວເຄລັຽ ໄປໃຫ້ອີຣ່ານໃນເມື່ອກ່ອນນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ